Alakváltás

**ALAPOK**
Ha Arcanosákról beszélünk, az alakváltás a legfontosabb jelenség, amit megemlíthetünk velük kapcsolatban. Náluk ez a tudomány nem földi eredetű, a technikának ősi múltja van, az evolúció és saját tudásuk ötvözése áldotta meg őket ezzel a különleges képességgel. Jelenlegi történelmi ismereteink még nem adnak választ arra, hogy az emberek megismerése előtt mi lehetett a pontos funkciója.

**KIALAKULÁS**
Úgy tűnik, ez a rész még arra vár, hogy a történet során kiderítse valaki.

**TANULÁS & FENNTARTÁS**
A gyerekek általában 2-4 éves korukban sajátítják el a formaváltoztatás művészetét, ráérzésre, illetve szülői tanításra történhet mindez. Egy átlag arcanosa legfeljebb 7 napig képes formáját stabilan fenntartani, de vannak, akik képesek több hétre is kihúzni. Az, hogy ki meddig képes ember maradni, általában az átváltozás gyakoriságától függ. Aki kevesebbet váltogatja formáját, értelemszerűen tovább bírja, aki gyakrabban, az kevésbé. Így a fenntartható időtartam is növelhető, ha valaki elég kitartó.

**TUDNIVALÓK**
• Az alakváltás során maga a fizikai forma változik, azonban formák közti felületes különbségek nem feltétlen ütnek át egymásra (ilyen pl. a hajfestés, tetoválás). Minden arcanosa úgy néz ki alakot váltva, mint a pontos emberi megfelelője. Természetesen a színei változhatnak, hogy utóbbi alakban természetesebb hatást keltsenek.
Pl.: *Sárgából zöldesbarna-zöld szem, vörösből egyszerű barna vagy fekete, többszínű szemből bármi, ami legközelebb áll hozzá. Fehér külsőből világos bőr és hajszín, sötét színekből mindezek sötétebb megfelelője. (emberi alak rasszja ált. attól függ, ősei milyen területről származnak, hol tanulták meg felvenni az emberi alakot)*
• A sérülések illetve hegek - akár kisebbek, akár súlyosabbak - mindkét alakon meglátszanak, elhelyezkedésük pedig arányosan változik a testtel.
• Az átváltozás maga nem okoz súlyosabb kínt, hiszen a szervezetük számára mára természetessé vált a folyamat - persze évszázadok fejlődési munkája az, hogy manapság már viszonylag könnyedén viselik.
• Bizonyos arcanosáknál előfordulhatnak ,,rendellenességek" az átváltozást illetően - ebből legismertebb az, ha valaki csak rövid ideig tudja fenntartani emberi alakját, vagy az, amikor az átváltozás folyamata fizikai állapottól független fájdalmas.

**RÉSZLEGES ALAKVÁLTÁS**
Az arcanosák többsége csak teljes testben képes emberi alakot ölteni, és fordítva. Azonban mi van azokkal, akik mégsem? Ők azok a kivételes tehetséggel rendelkező alakok, akikkel ritkán találkozhatunk. Minél kisebb részletekben képesek átváltoztatni testüket, annál különlegesebb az a képesség, melynek birtokában állnak. A részleges átváltozás megfelelő kitartással kifejleszthető, tanulható, ám tehetség nélkül nehezen sajátítható el teljes mértékben.

**ANYAJEGYEK**

**A KÉPEN** Balról-jobbra a sorrend Aeris, Aqua, Ignis, Terram.

Minden idegenen aki emberi alakot vesz fel, található egy külső jel arra, hogy kis is ő valójában. Ez az alakváltásuk velejárója, nem eltávolítható, csupán leplezhető. Régen egymás eredeti identitásának felismerésére használták, manapság már jórészt funkcióját veszítette...manapság viszont kevés információ maradt fenn a technikáról, így akár áldás, akár átok ez, megszüntetésének módját még nem fedezték fel.
Általában jól elérhető helyen jelenik meg, azonban ritkán nyilvánvalóan (azaz kivételes eset, ha arcon vagy kezeken tűnik fel). A legtöbb arcanosa manapság már rejtegeti, mert "veszélyes lehet", ha az emberek észreveszik. Persze vannak, akik csak vicces/abszurd indokokat keresnek arra, hogy a különös anyajegy mi is pontosan.
Az jelek földi motívumokhoz társított formák (onnantól alakulhattak ilyenné, miután elkezdték felvenni az emberi alakot), nagyjából 3-4 cm nagyságban jelennek meg, alakjuk az adott dinasztiát képviseli, ill. emlékeztet az arcanosák által alakváltásra használt belső szerv formájára is.
Alakzata nem mindig tökéletes és tiszta, de hacsak nem félvérről beszélünk - az ő esetükben két jelzés összemosódik - , értő szemeknek mindig tisztán felismerhető.